nahid-hub/BLUGE-bengali-wikipedia-section-title-prediction huggingface dataset:
সমুদ্রপৃষ্ঠ থেকে ৬০০০ ফুট উচ্চতায় অবস্থিত সোনাদা এই মহকুমার একটি মনোরম পর্যটন কেন্দ্র। শিলিগুড়ি থেকে ৬৫ কিলোমিটার ও দার্জিলিং থেকে ১৭ কিলোমিটার দূরে অবস্থিত এই শহর চা বাগানের জন্য বিখ্যাত। এখানকার উল্লেখযোগ্য চা বাগানগুলি হল ওকস চা বাগান, রাংমুক, মুন্ডা, রিংটং, মার্গারেট'স হোপ ইত্যাদি। শান্ত্রীরানি, সোনাদা হাই স্কুল, হোলি ক্রস হাই স্কুল প্রভৃতি এই শহরে বিখ্যাত শিক্ষা প্রতিষ্ঠান।

সঠিক অনুচ্ছেদ শিরোনাম কোনটি?
titleA. এলাকা
titleB. দার্জিলিং-পুলবাজার ব্লক
titleC. ব্লক
titleD. সোনাদা
উত্তর: titleD
ফেলিক্স ভন লুকনারের নেতৃত্বে সাহায্যকারী ক্রুইজার এবং বাণিজ্যতরী এসএমএস সিয়েডলার সফলতার সাথে আটলান্টিক এবং প্রশান্ত মহাসাগরে মিত্রশক্তির সরবরাহকারী জাহাজে আক্রমণ করে। এটি সেই সময়ে ষোলোটি জাহাজ আটক করে এবং বেশিরভাগই ডুবিয়ে দেয়।

১৯১৭ সালের আগস্ট মাসে এসএমএস সিয়েডলার ফ্রেঞ্চ পলিনেশিয়ার কাছে মোপেলিয়া দ্বীপপুঞ্জে বিধ্বস্ত হয়। তখন এই এলাকায় জার্মান বাহিনী কলোনী স্থাপন করেছিলো। মিত্রশক্তির বন্দীদের এখানে আটকে রাখা হতো যাদের বেশিরভাগ ছিল আমেরিকান। যখন অনাহার উদ্বেগজনক অবস্থায় পৌঁছায় তখন লুকনার এবং তার নাবিকরা বন্দীদের সেই জনমানবহীন দ্বীপে ফেলে একটি পালতোলা জাহাজে করে ফিজির দিকে যাত্রা করে। সেপ্টেম্বরের ৫ তারিখ লুকনার "লুটেক" নামের একটি ফ্রেঞ্চ স্কোনার আটক করেন এবং তার নতুন নাম দেন "ফরচুনা"।

তারপর তারা ইস্টার্ন দ্বীপের দিকে যাত্রা করে এবং একটি প্রবালপ্রাচীরের সাথে ধাক্কা খেয়ে তাদের জাহাজ আবার বিধ্বস্ত হয়। পরবর্তীতে ১৯১৭ সালের ৫ই আগস্ট এই জার্মানরা শেষবারের মত চিলি বাহিনীর কাছে আটক হয়। এই সম্পূর্ণ অভিযানে একজনমাত্র মানুষ দুর্ঘটনায় পরে মারা যায়।

সঠিক অনুচ্ছেদ শিরোনাম কোনটি?
titleA. চিলি এবং ফকল্যান্ড
titleB. মাঞ্চু পুনরূদ্ধার
titleC. টেসিংটো অবরোধ
titleD. এসএমএস সিয়েডলারের সমুদ্রাভিযান
উত্তর: titleD
খুব সম্ভবত মুসলিম চিকিৎসা বিজ্ঞানীরা গ্রেকো-রোমান আর পরবর্তী সময়ের গ্রীক-সম্পর্কিত চিকিৎসার ব্যাপারে সরাসরি সেসব অঞ্চলের ডাক্তারদের থেকে জানতে পেরেছেন, যেসব মুসলিমরা নতুন মাত্র জয় করেছিল। এমন না যে মুসলিম চিকিৎসকগণ অনূদিত বই পড়েই সেসব অঞ্চলের চিকিৎসা সম্ভন্ধে জানতে পেরেছিলেন। ইসলামের রাজধানী দামেষ্কে পরিবর্তন এই প্রক্রিয়াকে সম্ভবত সহায়তা করেছিল, কেননা প্রাচীন চিকিৎসার ঐতিহ্যের একটি অংশ হল সিরিয় চিকিৎসা। দুইজন খৃষ্টান চিকিৎসকদের নাম জানা আছেঃ ইবন আতাল, উমাইয়্যা বংশের প্রতিষ্ঠাতা প্রথম মুয়াবিয়া এর দরবারে কাজ করত। এই খলিফা তার জ্ঞানের ভুল প্রয়োগ করে তার কিছু শত্রুকে বিষ খাইয়ে মারার জন্য। পরবর্তীতে আবুল হাকাম, যে ওষুধ বানাতো, তাকেও মুয়াবিয়া চাকরি দেয় এবং তার সন্তান, নাতি আর নাতির ছেলেও উমাইয়্যাদের খলীফাদের জন্য কাজ করছিল।

এই উৎস গুলো সাক্ষ্য দেয় যে ইসলামী সমাজের উঠতি চিকিৎসকেরা ইতোমধ্যে ধ্রুপদী চিকিৎসা ঐতিহ্যের ব্যাপারে জানত। সম্ভবত এই চিকিৎসার জ্ঞান আলেক্সান্দ্রিয়া হতে আসে আর সম্ভবত সিরিয় পন্ডিত বা অনুবাদকদের দ্বারা ইসলামী বিশ্বে ঢুকে পরে।
সঠিক অনুচ্ছেদ শিরোনাম কোনটি?
titleA. আলী ইবন আব্বাস আল-মাজুসী
titleB. ফার্সি বইসমূহ
titleC. ইসলামের প্রথম দিককার চিকিৎসকগণ
titleD. আলী ইবন সাহ্‌ল রাব্বান আল-তাবারী
উত্তর: titleC
কার্ট হেনিং এর পরামর্শ অনুযায়ী শন তার নিকনেম দি হার্ট ব্রেক কিড রাখেন। তখন "সেনসেশন শেরি" তার ম্যানেজার ছিল। শেরি শন মাইকেলসের থিম সং সেক্সি বয় এর প্রথম সংস্করণ গায়। শন টিটো সান্তানাকে রেসেলম্যানিয়া ৮ হারায়। যেটি ছিল তার প্রথম একক বিজয়। অক্টোবর ২ তারিখে শন সানডে নাইট মেইন ইভেন্ট এ ব্রিটিশ বুলডগ কে হারিয়ে ইন্টারকন্টিনেন্টাল চ্যাম্পিয়ন হয়। ১৯৯৩ সালে মে ১৭ তারিখে শন মার্টি জেনেথির কাছে তার টাইটেলটি হারায়। জুন ৬ তারিখে শন আবার তার টাইটেল পুনুরূদ্ধার করে তার অনস্ক্রিন বডিগার্ড ডিজেল এর সহায়তায়। সেপ্টেম্বর ১৯৯৩ সালে শনকে ডাব্লিউডাব্লিউএফ থেকে বহিস্কার করা হয়। কারণ তার স্টেরয়েড টেস্ট পজিটিভ হয়। কিন্তু সে কখনো এটি গ্রহণ করে নি। কিন্তু ডাব্লিউডাব্লিউএফ এটিকে বর্ণনা করে সে তার টাইটেল ডিফেন্স করছে না তাই তাকে বের করে দেওয়া হয়। শন সারভাইভার সিরিজে ফিরে আসে। শন রেসেলম্যানিয়া ১০ এ রেজর রেমন এর সাথে একটি ল্যাডার ম্যাচ খেলে ইন্টারকন্টিনেন্টাল চ্যাম্পিয়নশীপ এর জন্য। কিন্তু হেরে যায়। এই ম্যাচটি ওই বছর পিডাব্লিউআই এর ম্যাচ অব দ্য ইয়ার হয়। এবং রেসলিং বিশেষজ্ঞ ডেভ মেল্টজার এটিকে ৫★ রেটিং দেয়।
আগস্ট ২৮ এ শন এবং ডিজেল ডাব্লিউডাব্লিউএফ ট্যাগ টিম চ্যাম্পিয়নশীপ জিতে। ডিজেল রেজর রেমন এর কাছে তার ইন্টারকন্টিনেন্টাল টাইটেল হারায় যখন শন তাকে ভুলবশত একটি সুপারকিক মারে। শন মাইকেল ১৯৯৫ রয়্যাল রাম্বাল জিতে এবং চ্যাম্পিয়নশীপ ম্যাচের জন্য ডিজেলকে চ্যালেঞ্জ করে। রেসেলম্যানিয়া ১১ তে ডিজেল শন মাইকেলকে হারায়।

সঠিক অনুচ্ছেদ শিরোনাম কোনটি?
titleA. প্রথম অবসর ও ডব্লিউডব্লিউএফ কমিশনার (১৯৯৮-২০০০)
titleB. ওয়ার্ল্ড রেসলিং ফেডারেশন (১৯৮৭)
titleC. যুগল (১৯৯২-১৯৯৫)
titleD. দ্য রকার্স (১৯৮৮-১৯৯১)
উত্তর: titleC
লন্ডনে অবস্থানকালে তিনি লন্ডনের মুসলিম ওয়েলফেয়ার এসোসিয়েশনের চেয়ারম্যান নিযুক্ত হন (১৯৪৯-১৯৫৫), এবং তদানীন্তন পাকিস্তান জাতীয় পরিষদের সদস্য ছিলেন (১৯৬৫-১৯৬৯)। তিনি স্বল্পকাল ঢাকা বিশ্ববিদ্যালয়ে অধ্যাপনা করেছেন। ভাসানী ন্যাপের সভাপতির দায়িত্ব পালন করেন। বাংলাদেশ সুপ্রিম কোর্ট আইনজীবী সমিতির সভাপতি ছিলেন (১৯৭৪-১৯৭৫)। টাঙ্গাইল জেলা সমিতির সভাপতি হিসেবে দায়িত্ব পালন করেন (১৯৬২-১৯৭৪)।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. জন্ম
titleD. উল্লেখযোগ্য প্রতিষ্ঠান
উত্তর: titleA
ক্ষুদ্র জনসংখ্যা, দেশের অভ্যন্তরে পরিবহনের স্বল্পতা এবং ১৯৮০-র দশকের সামরিক ও রাজনৈতিক বিশৃঙ্খলা সুরিনামের অর্থনৈতিক উন্নয়নে বাধা দিয়েছে। বক্সাইট উত্তোলন এবং সেখান থেকে অ্যালুমিনা ও অ্যালুমিনিয়ামের নিষ্কাশন এখানকার আয়ের প্রধান উৎস এবং দেশটির প্রধান রপ্তানি দ্রব্য এই তিনটি পদার্থ। ফলে বিশ্ববাজারে এগুলির দামের উঠানামা সুরিনামের অর্থনীতিতে দারুণ প্রভাব ফেলে।

সুরিনামে সোনা, লোহা, ম্যাঙ্গানিজ, তামা ও অন্যান্য খনিজের ভাণ্ডার থাকলেও এগুলি এখনও অব্যবহৃত। সম্প্রতি দেশটি পেট্রোলিয়াম ও স্বর্ণের মজুদের ব্যবহার শুরু করেছে। উত্তোলিত পেট্রোলিয়ামের বেশির ভাগই দেশটি নিজেই ব্যবহার করে। সুরিনামে প্রস্তুত অন্যান্য দ্রব্যের মধ্যে আছে বিভিন্ন খাদ্য ও পানীয়, তামাকজাত দ্রব্য, নির্মাণ সামগ্রী এবং বস্ত্র।

কৃষিকাজ মূলত উপকূলের সমভূমিতেই সীমাবদ্ধ। ধান সুরিনামের প্রধান শস্য। দেশের অর্ধেক ক্ষেত খামার ধান উৎপাদনে ব্যবহৃত হয়। এর আগে আখ প্রধানতম অর্থকরী ফসল ছিল, তবে বর্তমানে এর তেমন গুরুত্ব নেই। অন্যান্য ফসলের মধ্যে আছে কলা, পাম তেল, লেবু-জাতীয় গাছ। উপকূলে চিংড়ির খামার প্রসার লাভ করেছে এবং চিংড়ি দেশটির অন্যতম রপ্তানি দ্রব্য।

সঠিক অনুচ্ছেদ শিরোনাম কোনটি?
titleA. ভাষা
titleB. অর্থনীতি
titleC. ঔপনিবেশিক প্ল্যান্টেশন ব্যবস্থা
titleD. বাণিজ্য ও মুদ্রা
উত্তর: titleB
মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার। চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়।

সঠিক অনুচ্ছেদ শিরোনাম কোনটি?
titleA. অবস্থান
titleB. হ্রদ তৈরীর ইতিহাস
titleC. উদ্ভিদ ও প্রাণী বৈচিত্র
titleD. হ্রদের বর্ণনা
উত্তর: titleD
বইটি সর্ম্পকে একুশে পদকপ্রাপ্ত ভাষাসংগ্রামী, কবি, প্রাবন্ধিক, রবীন্দ্র-গবেষক আহমদ রফিক বলেছেন, ‘শত কথার শত গল্প’ ছন্দময়,শব্দবয়নে প্রকাশিত শত শব্দের শত গল্পের উপহার গল্পসাহিত্যের ভুবনে নিঃসন্দেহে নতুন ঐহিত্য সৃষ্টি করেছে। মুক্ত আসর ‘স্বপ্ন৭১’ এর এই অভিনব উদ্যোগ অভিনন্দনযোগ্য যা আমাদের গল্পসাহিত্যে নতুনধারা সৃষ্টির প্রেরণা জোগাবে। বিষয় ও প্রকরণের নতুনত্বে ও আয়তনের স্বল্পতায়। শিশুসাহিত্যিক আখতার হুসেন’র মতে, বিশ্বে খুব ছোট ছোট গল্প, যার আয়তন ১০০ শব্দের হবে না, এমন গল্প লেখা খুবই সমাদৃত। বাংলা সাহিত্যে অণুগল্প লিখেছেন বনফুলের পাশাপাশি আমাদের দিকপাল কথাসাহিত্যিকরাও। এখন আর তেমন চোখে পড়ে না। এই সংকলনটি অণুগল্পের ধারাটি আবার জাগ্রত করবে।

সঠিক অনুচ্ছেদ শিরোনাম কোনটি?
titleA. সেরা লেখক পুরস্কার
titleB. প্রশংসা
titleC. বইয়ের লেখকগণ
titleD. সারসংক্ষেপ
উত্তর: titleB
২য় সমাবর্তন অনুষ্ঠানে বিশ্ববিদ্যালয়ের চ্যান্সেলর রাষ্ট্রপতির প্রতিনিধি হিসেবে শিক্ষামন্ত্রী নুরুল ইসলাম নাহিদ সভাপতি হিসেবে উপস্থিত ছিলেন। সমাবর্তন বক্তা হিসেবে উপস্থিত ছিলেন বিজ্ঞানী ও শিক্ষাবিদে এমেরিটাস প্রফেসর ড. জামাল নজরুল ইসলাম। 
২য় সমাবর্তনে সর্বমোট ২ হাজার ৫৫৫ জনকে ডিগ্রি প্রদান করা হবে। তার মধ্যে ২ হাজার ৪৪১ জনকে বিএসসি ইঞ্জিনিয়ারিং, ৬৯ জনকে এমএসসি ইঞ্জিনিয়ারিং, ৩৯ জনকে এমফিল ও ৬ জনকে পিএইচডি ডিগ্রির সনদ প্রদান করা হবে। একই সঙ্গে স্নাতক পর্যায়ের ভাল ফলাফলের ভিত্তিতে ‘বিশ্ববিদ্যালয় স্বর্নপদক’ দেওয়া হয় ২৬ জন কৃতি গ্র্যাজুয়েটকে।
সঠিক অনুচ্ছেদ শিরোনাম কোনটি?
titleA. একাডেমিক ক্যালেন্ডার
titleB. ২য় সমাবর্তন
titleC. তথ্য ও যোগাযোগ প্রযুক্তি ইনস্টিটিউট
titleD. প্রকৌশল ল্যাবস
উত্তর: titleB
ইরানে মূলত তিনটি ভাষাপরিবারের ভাষা প্রচলিত: ইরানীয় ভাষাসমূহ, তুর্কীয় ভাষাসমূহ এবং সেমিটীয় ভাষাসমূহ।সবচেয়ে বেশি ভাষাভাষীবিশিষ্ট ও ভৌগোলিকভাবে সবচেয়ে বেশি বিস্তৃত হল ইরানীয় ভাষাপরিবারের সদস্য ভাষাগুলি। এদের মধ্যে ফার্সি ভাষা প্রধানতম ভাষা। ফার্সি ইরানের জাতীয় ভাষা। ইরানের ফার্স প্রদেশে প্রচলিত ভাষা থেকে এর উৎপত্তি এবং এর লিখিত ভাষার ইতিহাস ১০০০ বছরেরও বেশি পুরনো। অন্যান্য ইরানীয় ভাষাগুলির মধ্যে পশ্চিম ইরানে কুর্দী ভাষা, উত্তর-পশ্চিমে তাতি ওতালিশি ভাষা, এলবুর্জ পর্বতমালার উত্তরে মাজান্দারানি ও গিলাকি ভাষা, ও দক্ষিণ-পূর্ব ইরানে বেলুচি ভাষা অন্যতম।ইরানে প্রচলিত তুর্কীয় ভাষাগুলির মধ্যে উত্তর-পশ্চিমের আজারবাইজানি ভাষা এবং উত্তর-পূর্বের তুর্কমেন ভাষা প্রধান। এছাড়া ইরানের দক্ষিণ-পশ্চিমে খুজেস্তান প্রদেশে এবং পারস্য উপসাগরের উপকূল ধরে সেমিটীয় ভাষাপরিবারের আরবি ভাষা প্রচলিত।

আধুনিক ফার্সি ইরানের সরকারি ভাষা। ফার্সি একটি প্রাচীন সাহিত্যিক ভাষা। ৭ম শতাব্দীতে আরবদের আক্রমণের আগে এটি পাহলভী লিপিতে লেখা হত। ৯ম ও ১০ম শতাব্দীতে ভাষাটি আরবি লিপি ব্যবহার করতে শুরু করে। ১৯৫০ সাল পর্যন্তও কথ্য ফার্সির অনেকগুলি স্বতন্ত্র উপভাষা ছিল, তবে এর পর সরকারি শিক্ষা ও গণমাধ্যমের প্রসারের ফলে একটি মান্য কথ্য ফার্সির উদ্ভব ঘটেছে। এছাড়া কিছু সংখ্যালঘু ভাষাভাষী আছে যাদের নিজস্ব প্রচার মাধ্যম ও প্রকাশনা আছে। এদের মধ্যে তুর্কী ভাষা আজেরি, কুর্দী, আরবি ও আর্মেনীয় প্রধান।

সঠিক অনুচ্ছেদ শিরোনাম কোনটি?
titleA. ধর্ম
titleB. ভাষা
titleC. বহিঃসংযোগ
titleD. সেনাবাহিনী
উত্তর: titleB
অঞ্জন আচার্য, অরুণ কুমার বিশ্বাস, অর্ণব সান্যাল, আনিসুল হক, আবু সাঈদ, আঞ্জুমান রোজী, আনিকা তাসনিম, আশফাকুজ্জামান, আলমগীর হোসেন ,আ ফ ম সোহেল, আয়েশা আলম প্রান্তি, আরিফুন নেছা সুখী, আফছা নাসরিন নাহার, ইশরাত জাহান, ইব্রাহীম রাসেল, ইসমাইল সাদী, ঈশিতা ভাদুড়ী, এন ডি মিথুন, এজহার উদ্দিন আরাফাত, এথিন সরকার, এ্যানি আসকার, ঐশ্বর্য মীম, কাজী ঐশী, কিঙ্কর আহসান, খায়রুল বাবুই, গওহার নঈম ওয়ারা, জন রাসেল,জাজাফী, জাকিয়া মৌ, জাকিয়া সুলতানা, জিনাত নাজিয়া, জিনিয়া জাফরিন, জহিরুল আলম পাটোয়ারী, ডানা মির্জা, তাসনুভা অরিন, তৈমুর খান, নুরুন আখতার, নুসরত্ নওরিন, নিশাত আরেফিন, নওরীন নাহার, নিগার সুলতানা বিলতু, পিয়াস মজিদ, পলাশ দত্ত, ফারহানা নিশি, ফরিদা ইয়াসমিন সুমি, ফাহিমা সুরভী, ফাতেমা ইসলাম নিনিয়া, ফাহিমা আক্তার, বায়েজিদ ভূঁইয়া জুয়েল, ফেরদৌস রহমান, মারুফ ইসলাম, মাসুম বিল্লাহ, মৌসুমী পারুই, মিনহাজুল ইসলাম হূদয়, মীর মাইনুল ইসলাম, মীর রবি, মৌসুমী রহমান, মানিক চৌধুরী, মোহাম্মাদ আলী, মাহবুব পলাশ, মামুনুর রহমান খাঁন, মাহেরা বিনতে রফিক, মাহবুবা সুলতানা, রয়েল পাল, রাশেদ শাওন, রানা আব্বাস, রেবেকা আক্তার, রাশেদা নাসরীন, রীতা সিদ্ধা, লিপি হালদার, লাবণ্য কান্তা, লোকমান আহম্মদ আপন, শরিফুল ইসলাম ভূঁইয়া, শারিকা আফরিন, শ্যামল সরকার, শান্তা তাওহিদা, শাহরিনা রহমান, শক্তি সাহা, শেখ রেহনুমা শ্রাবণী, শুভংকর কর্মকার, সারফুদ্দিন আহমেদ, সঞ্জিত দত্ত, সজীব মিয়া, সাহাদাত পারভেজ, স্বপ্নময় চক্রবর্তী, স্বদেশ রায়, স্বপ্না রেজা, স্বপ্নীলা চৌধুরী, সুলতানা স্বাতী, সুপা সাদিয়া, সামিউল্যাহ সমরাট, সাজেদুল আলম, সুমন গোস্বামী গুসকরা, সালমান হৃদয়, সুমাইয়া জামান, সুজনকুমার ভাদুড়ী, সালাহ উদ্দিন মাহমুদ, সাহিনা মিতা, সৈয়দ মাহফুজ আহমেদ ও হাবীব ইমন ।

সঠিক অনুচ্ছেদ শিরোনাম কোনটি?
titleA. বইয়ের লেখকগণ
titleB. সেরা লেখক পুরস্কার
titleC. প্রশংসা
titleD. সারসংক্ষেপ
উত্তর: titleA
চৌরাস্তা থেকে সোজা উঠে গেলে অবজার্ভেটরি হিলের চূড়ায় পৌঁছানো যায়। এখানেই মহাকালের (শিবের একটি রূপ) মন্দিরটি অবস্থিত। মন্দিরের মধ্যে একটি গুহা রয়েছে। যাঁরা পূজা দিতে আসেন, তারা এই গুহাটিকে পবিত্র মনে করেন। সংস্কৃতে"দুর্জয় লিঙ্গ" কথাটির মানে "অপরাজেয় শক্তিসম্পন্ন শিব (শিবলিঙ্গ), যিনি হিমালয় শাসন করেন"। এই নামটির মধ্যেও "দার্জিলিং" নামটির উৎপত্তির একটি আভাস রয়েছে। এখন যেখানে মহাকাল মন্দির অবস্থিত, আগে সেখানেই বৌদ্ধ মঠটি অবস্থিত ছিল। ভুটিয়াদের কাছে এটি এখানও অতি পবিত্র স্থান। মন্দিরে পতপত করে উড়তে থাকা পতাকাগুচ্ছের মধ্যে অনেক ঘণ্টা বাজে। এগুলি দিয়ে পুণ্যার্থীরা মন্দিরে প্রার্থনা করেন। অবজার্ভেটরি হিলে অনেক বাঁদর আছে।

সঠিক অনুচ্ছেদ শিরোনাম কোনটি?
titleA. পাহাড়ের আশেপাশে
titleB. পর্যটন কেন্দ্র
titleC. মঠ
titleD. মহাকাল মন্দির
উত্তর: titleD
আন্তঃলিঙ্গ হল সেই ব্যক্তি যার দেহে নারী ও পুরুষ উভয়ের যৌনাঙ্গ উপস্থিত। ফিকহ শাস্ত্রে এ ধরনের ব্যক্তিকে "খুনথা" বা "খুনসা" বলা হয়ে থাকে। খুনথা মূলত তিন প্রকারের:

১. যদিও তার দেহে উভয় যৌনাঙ্গ উপস্থিত, কিন্তু সে পুরুষের যৌনাঙ্গ হতে মূত্রত্যাগ করে। এই ব্যক্তি পুরুষদের অন্তর্ভুক্ত হবে এবং পুরুষদের উপর প্রযোজ্য নিয়মকানুন তার উপরও প্রযোজ্য হবে।

২. যে ব্যক্তি নারী যৌনাঙ্গের মাধ্যমে মূত্রত্যাগ করে তাকে নারীদের অন্তর্ভুক্ত করা হবে। নারীদের উপর প্রযোজ্য আইনকানুন তার উপরও প্রযোজ্য হবে। এই পদ্ধতি বয়ঃপ্রাপ্তির আগ পর্যন্ত প্রযোজ্য হবে। বয়ঃপ্রাপ্তির পর, উক্ত ব্যক্তিকে আবার পরীক্ষা করতে হবে। যদি তার পুরুষের ন্যায় সিক্তস্বপ্ন ও বীর্যস্খলন হয় তাহলে শে পুরুষ হিসেবে গণ্য হবে। আর যদি তার নারীদের মত স্তন বৃদ্ধি ও অন্যান্য নারী বৈশিষ্ট্যের বিকাশ ঘটে তখন তাকে নারী হিসেবে গণ্য করা হবে।

৩. যখন নারী ও পুরুষ বৈশিষ্ট্য সমান হবে এবং তার মধ্যে পুরুষ কিংবা নারী বৈশিষ্ট্যের আধিক্য নির্ণয় করা সম্ভব হবে না তখন তাকে খুনথা মুশকিল হিসেবে আখ্যায়িত করা হবে। এমন ব্যক্তির ক্ষেত্রে আলাদা আইন প্রযোজ্য হবে। উদাহরণস্বরূপঃ খুনথা মুশকিলের জন্য রেশম ও অলংকার পরিধান বৈধ হবে না, এই দুটোই শুধুমাত্র নারীদের জন্য অনুমোদিত, কিন্তু যেহেতু উক্ত ব্যক্তির অবস্থা নিশ্চিত নয়, তাই সতর্কতা হিসেবে উক্ত ব্যক্তি রেশম ও অলংকার পড়তে পারবে না, কারণ তার মধ্যে অধিক পুরুষ হবার সম্ভাবনা এখনো বিদ্যমান আছে। এমন ব্যক্তি মাহরাম ছাড়া ভ্রমণ করতে পারবে না,কারণ তার মধ্যে অধিক নারী হবার সম্ভাবনা এখনো বিদ্যমান আছে। যখন এমন ব্যক্তি মৃত্যুবরণ করে, তাকে গোসল দেয়া যাবে না কারণ প্রশ্ন উত্থাপিত হবে যে, কে তাকে গোসল করাবে, নারী নাকি পুরুষ। এমন ব্যক্তিকে তায়াম্মুম করিয়ে দিতে হবে। কোন গায়রে মাহরাম তার তায়াম্মুম করায় তাহলে উক্ত ব্যক্তিকে দুই হাত কাপড় দিয়ে ঢেকে নিতে হবে। তবে মাহ্রাম ব্যক্তির হাত কাপড় দিয়ে ঢাকতে হবে না।

লিঙ্গ নিশ্চিত অবস্থায় বিবাহের সিদ্ধান্ত নেয়ার ক্ষেত্রে, উক্ত ব্যক্তি তার বিপরীত লিঙ্গের ব্যক্তিকে বিয়ে করতে পারবে। কিন্তু যদি লিঙ্গ নির্ধারণ অনিশ্চিত হয়, তবে সে ক্ষেত্রে তার বিবাহ বৈধ হবে না, কারণ যদি সে পুরুষ হয় তবে অপর পুরুষকে বিয়ে করতে পারবে না, আর যদি সে নারী হয় তবে অপর নারীকে বিয়ে করতে পারবে না। এমন ব্যক্তি যদি নারীদের প্রতি আকর্ষণ অনুভব করে এবং নিজেকে পুরুষ বলে দাবি করে, তবে সেটি তার অধিকহারে পুরুষ হওয়ার একটি লক্ষণ বলে বিবেচিত হবে; আর যদি সে পুরুষদের প্রতি আকর্ষণ অনুভব করে এবং নিজেকে নারী বলে দাবি করে, তবে সেটি তার অধিকহারে নারী হওয়ার একটি লক্ষণ বলে বিবেচিত হবে।

সংশোধনমূলক আন্তঃলিঙ্গ অস্ত্রপাচার আন্তলিঙ্গের জন্য বৈধ কারণ এটি যৌনাঙ্গের বিকলাঙ্গতা দুর করে এবং ব্যক্তির বাহ্যিক গঠন ও ক্রোমোজোমীয় লিঙ্গের সঙ্গে সামঞ্জস্য অর্জনে ভূমিকা রাখে; উপরন্তু তার অর্জিত যৌনাঙ্গ হল চিকিৎসা যা আল্লাহর সৃষ্টির বিকৃতি ঘটানো কিংবা বিপরীত লিঙ্গের অনুকরণ নয়।

সঠিক অনুচ্ছেদ শিরোনাম কোনটি?
titleA. রক্ষণশীলতা
titleB. নৈশকালীন নির্গমন
titleC. আন্তঃলিঙ্গ
titleD. বয়ঃসন্ধি
উত্তর: titleC
অভিনীত "" টেলিভিশন সিরিজটি প্রথম প্রচারিত হয় ১৯৬৬ সালের জানুয়ারিতে এবিসি চ্যানেলে। হাস্যরসের কারণে শোটি দ্রুত জনপ্রিয় হয়ে ওঠে। ওয়েস্ট তার আত্মজীবনী "ব্যাক টু দ্য ব্যাটকেভ"-এ বলেছেন যে 'ক্যাম্প'-এর চেয়ে শোটিকে তিনি প্যারোডি বলতেই বেশি পছন্দ করেন। সিরিজটিতে মোট ১২০টি পর্ব ছিল। শোটির প্রচার ১৯৬৮ সালে শেষ হয়। "ব্যাটম্যান"-এর প্রথম ও দ্বিতীয় মৌসুমের মাঝে সিরিজটির অভিনয়শিল্পী এবং কলাকুশলীরা "" (১৯৬৬) নামক চলচ্চিত্রটি তৈরি করেন।

"ব্যাটম্যান" টিভি সিরিজের জনপ্রিয়তার কারণে ""-এর মধ্য দিয়ে ব্যাটম্যানকে অ্যানিমেশনে আনা হয়। সিরিজটির ব্যাটম্যানের অংশগুলোর নাম দেওয়া হয়েছিল "" এবং "ব্যাটম্যান উইথ রবিন দ্য বয় ওয়ান্ডার", যাতে ১৯৬৮ থেকে ১৯৭৭ পর্যন্ত মোট ৩৩টি পর্ব প্রচারিত হয়েছিল। ১৯৭৩ থেকে ১৯৮৬ পর্যন্ত ব্যাটম্যান এবিসির "" সিরিজে একটি প্রধান চরিত্র ছিলেন, যে সিরিজটি কর্তৃক তৈরি হয়েছিল। এসব শোতে ব্যাটম্যানের কণ্ঠ দিয়েছিলেন , কিন্তু "সুপার ফ্রেন্ডস"-এ তার পরিবর্তে তার জায়গা নেন অ্যাডাম ওয়েস্ট, যিনি -এর ১৯৭৭ সালের সিরিজ "-এও চরিত্রটির কণ্ঠ দিয়েছিলেন।

১৯৯২ সালে টেলিভিশন নেটওয়ার্কে "" প্রথম প্রচারিত হয়। প্রযোজিত এ শোতে ব্যাটম্যানের কণ্ঠ দিয়েছিলেন । অন্ধকার ধাঁচ, লেখনী এবং অলঙ্করণের কারণে সিরিজটি প্রশংসিত হয় এবং বেশ কয়েকটি এমি পুরস্কার অর্জন করে। সিরিজটির সাফল্যের কারণে "" (১৯৯৩) চলচ্চিত্রটি তৈরি হয়। এছাড়াও কিছু টিভি সিরিজ নির্মিত হয়, যার মধ্যে আছে "", "", "" এবং "", যার প্রতিটিতেই ব্যাটম্যানের কণ্ঠ দিয়েছিলেন কনরয়। ভবিষ্যতের কাহিনী নিয়ে নির্মিত সিরিজ ""-ও একই কাহিনীধারায় অবস্থিত, যাতে একজন নতুন ও কমবয়সী একজন উপস্থাপন করা হয়, যার কণ্ঠদাতা ছিলেন । এ চরিত্রটির শিক্ষক হিসেবে দেখানো হয় একজন বয়স্ক ব্রুস ওয়েনকে (যার কণ্ঠ দিয়েছিলেন কনরয়)।

২০০৪ সালে "" নামে একটি একক টিভি সিরিজ শুরু হয়, যাতে প্রধান চরিত্রে কণ্ঠ প্রদান করেন । ২০০৮ সালে শোটিকে প্রতিস্থাপন করে "" নামে একটি নতুন শো, যাতে ব্যাটম্যানের চরিত্রে কণ্ঠ দেন।

২০১৩ সালে "" নামে একটি নতুন -অ্যানিমেটেড সিরিজ শুরু হয়, যাতে ব্যাটম্যানের কণ্ঠ হিসেবে ছিলেন । ২০১৪ সালে ফক্স নেটওয়ার্কে "" নামে একটি লাইভ-অ্যাকশন সিরিজের প্রচার শুরু হয়, যাতে ১২ বছর বয়সী ব্রুস ওয়েনের চরিত্রে অভিনয় করে ।

চরিত্রটির ৭৫তম বার্ষিকী উপলক্ষ্যে ওয়ার্নার ব্রাদার্স "" নামে একটি স্বল্পদৈর্ঘ্য চলচ্চিত্র প্রচার করে, যেটি ডিসির ইউটিউব চ্যানেলেও পোস্ট করা হয়।

সঠিক অনুচ্ছেদ শিরোনাম কোনটি?
titleA. সাধারণ মানুষ
titleB. একবিংশ শতাব্দী
titleC. ব্রোঞ্জ যুগ
titleD. টেলিভিশন
উত্তর: titleD
সূর্য সেন ১৮৯৪ সালের ২২ মার্চ চট্টগ্রামের রাউজান থানার নোয়াপাড়ায় অর্থনৈতিক ভাবে অস্বচ্ছল পরিবারে জন্মগ্রহণ করেন। তার বাবার নাম রাজমনি সেন এবং মায়ের নাম শশী বালা সেন। রাজমনি সেনের দুই ছেলে আর চার মেয়ে। সূর্য সেন তাদের পরিবারের চতুর্থ সন্তান। দুই ছেলের নাম সূর্য ও কমল। চার মেয়ের নাম বরদাসুন্দরী, সাবিত্রী, ভানুমতী এবং প্রমিলা। শৈশবে পিতা মাতাকে হারানো সূর্য সেন কাকা গৌরমনি সেনের কাছে মানুষ হয়েছেন। সূর্য সেন ছেলেবেলা থেকেই খুব মনোযোগী ও ভাল ছাত্র ছিলেন এবং ধর্মভাবাপন্ন গম্ভীর প্রকৃতির ছিলেন।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. ইউরোপীয় ক্লাব আক্রমণ
titleC. চট্টগ্রাম অস্ত্রাগার লুন্ঠন ও জালালাবাদ যুদ্ধ
titleD. সূর্য সেনকে ধরার ব্যর্থ অভিযান
উত্তর: titleA
অনুকল্পনা করা হয় যে, ভেদ্দাদের ন্যায় জনগোষ্ঠী সম্ভবত সেই অঞ্চলের সর্বপ্রথম অধিবাসী যারা ৬০,০০০ থেকে ৭০,০০০ বছর পূর্বে অবস্থান করত, এবং এরপর এরা শ্রীলঙ্কায় প্রবেশ করে। শ্রীলঙ্কায় যে ফাহিয়েন-লেনা ৮ নামের গুহা আবিষ্কৃত হয়েছে তা প্রায় ৩৭,০০০ বছর পুরনো। তুননামূলক অঙ্গসংস্থানিক গবেষণার ভিত্তিতে জানা গেছেসেই গুহাটি ভেদ্দা জনগোষ্ঠীর সাথে সম্পর্কযুক্ত। রনবীরা এট. আল. (২০১৩) এর একটি গবেষণায় পাওয়া যায় ভেদ্দারা সম্ভবত শ্রীলঙ্কার সর্বপ্রথম অধিবাসী।

সঠিক অনুচ্ছেদ শিরোনাম কোনটি?
titleA. পুরাপ্রস্তরযুগীয় (Paleolithic)
titleB. ভারতে প্রাপ্ত মানব উপাদানসমূহ নাকি প্রাক-তোবা উত্তর-তোবা (Pre- or post-Toba)
titleC. বিতর্ক
titleD. অস্ট্রালয়েড
উত্তর: titleD
ক্রিমচাক ইউক্রেনের ক্রিমীয় উপদ্বীপে ব্যবহৃত হতো।
১৭৮৩ সালে, যখন রাশিয়া ক্রিমিয়া জয় করে, অধিকাংশ ক্রিমচাক কারাসুবাজার (বর্তমানে বেলোগর্স্ক) শহরে বাস করত।
দ্বিতীয় বিশ্বযুদ্ধের আগে পর্যন্ত এটি তাদের জনসংখ্যার কেন্দ্র হিসাবে অব্যাহত ছিল,
যদিও ১৮৮০ এর দশকের শুরুতে অনেকে সিম্ফেরোপোলে চলে এসেছিল।
১৯১৩ সালের দিকে প্রায় ১,৫০০ ক্রিমচাক সিম্ফেরোপোলে থাকতেন।
১৯১৩ সালে একটি সম্প্রদায় পরিচালিত জনগণনায় দেখা যায় যে তারা কের্চ, ফিওডোসিয়া এবং সেভাস্তোপোলেও বাস করত।
ফিলিস্তিনেও একটি ছোট্ট ক্রিমচাক সম্প্রদায় ছিল।

রুশ গৃহযুদ্ধ এবং পরবর্তী দুর্ভিক্ষের সাথে শুরু করে বিংশ শতাব্দীতে তাদের জনসংখ্যা হ্রাস পেতে শুরু করে।
দ্বিতীয় বিশ্বযুদ্ধের সময় ক্রিমচাক সম্প্রদায়ের প্রায় ৭০% লোক নিহত হন।
ডিসেম্বর ১৯৪১ থেকে জুলাই ১৯৪২ এর মধ্যে জার্মান আইনসাৎসগ্রুপেন দ্বারা ক্রিমচাক এবং অনেক ইহুদিসহ অন্যান্য অসামরিক মানুষ ক্রিমীয় উপদ্বীপে নিহত হয়েছিল।
ইহুদি সম্প্রদায় যে শহরগুলিতে বাস করেছিল সেই শহরে যখন জার্মান সৈন্যরা পৌঁছেছিল, তখন তারা সেই বাসিন্দাদের গণহত্যা করেছিল।
যুদ্ধের পরে বাকী ক্রিমচাক জনসংখ্যা ক্রিমীয় উপদ্বীপ থেকে বিভিন্ন দিকে চলে গিয়েছিল।

১৯৪২ সালের মধ্যে প্রায় একশ ক্রিমচাক পরিবার মার্কিন যুক্তরাষ্ট্রে, বেশিরভাগ নিউ ইয়র্ক শহরে, বাস করত
এবং তারা সেখানকার ইহুদি সম্প্রদায়ের মধ্যে দ্রুত সংহত হয়েছিল।
অনুমান করা হয় ১৯৭৯ সালে ইউক্রেনে ১০০০, রাশিয়ায় ৬০০, জর্জিয়াতে ২০০ এবং উজবেকিস্তানে ২০০ জন ক্রিমচাক বসবাস করতেন।
১৯৭৪ সালে সম্প্রদায়ের ঐতিহাসিক কেন্দ্র কারাসুবাজারে (বর্তমানে বেলোগোর্স্ক) মাত্র দুজন ক্রিমচাক বাস করছিলেন।

সঠিক অনুচ্ছেদ শিরোনাম কোনটি?
titleA. শ্রেণীকরণ
titleB. ভৌগোলিক বন্টন
titleC. ধ্বনিবিন্যাস
titleD. লিখন পদ্ধতি
উত্তর: titleB
১৯৩৪ সালে কলেজের পড়া ছেড়ে দিয়ে শুধুমাত্র অর্থ উপার্জন ও জীবিকা নির্বাহের উদ্দেশ্যে কলকাতা গমন করেন। সেখানে মাসিক 'ত্রিপুরা' পত্রিকার সাংবাদিক হিসেবে শুরু করেন কর্মজীবন। এরপর ১৯৩৬ সালে ক্যাপ্টেন নরেন দত্ত পরিচালিত 'নবশক্তি' পত্রিকায় যোগ দেন তিনি। পত্রিকাটির সম্পাদক কবি প্রেমেন্দ্র মিত্রের সহকারী হিসেবে সহ-সম্পাদক পদে দায়িত্ব পালন করেন। নবশক্তি'র প্রকাশনা বন্ধ হয়ে গেলে তিনি মওলানা মোহাম্মদ আকরম খাঁ'র "মাসিক মোহাম্মদী" পত্রিকার সম্পাদকের সহকারী হিসেবে যোগদান করেন। তিন বছর একাদিক্রমে এ পদে দায়িত্ব পালন করেন অদ্বৈত। এ সময়ে একই সঙ্গে দৈনিক আজাদ পত্রিকায় সাংবাদিকতা করেছিলেন তিনি।

এছাড়াও, নবযুগ, কৃষক ও যুগান্তর পত্রিকায় সহকারী সম্পাদক হিসেবে দায়িত্ব পালন করেছিলেন। আমৃত্যু তিনি এ পদে বহাল ছিলেন। আয় বৃদ্ধির জন্য বিশ্বভারতীর প্রকাশনা শাখায় খণ্ডকালীন চাকরিও গ্রহণ করেন তিনি।

সঠিক অনুচ্ছেদ শিরোনাম কোনটি?
titleA. কর্মজীবনে অনুপ্রবেশ
titleB. রচনাসমগ্র
titleC. সম্মাননা
titleD. তিতাস একটি নদীর নাম
উত্তর: titleA
২১ জুন, ২০০২ তারিখে ড্যারেন পাওয়েলের আন্তর্জাতিক ক্রিকেট অঙ্গনে অভিষেক ঘটে। নিউজিল্যান্ডের বিপক্ষে অনুষ্ঠিত সিরিজের প্রথম টেস্টে ১২০ রান খরচায় তিন উইকেট দখল করেছিলেন। ড্যারিল টাফি তার প্রথম উইকেট শিকারে পরিণত হন। ঐ খেলায় অবশ্য সফরকারী নিউজিল্যান্ড দল ২০৪ রানে জয়ী হয়েছিল।

একই বছরে বাংলাদেশী প্রতিপক্ষীয় আনোয়ার হোসেনের সাথে তার একযোগে ওডিআই অভিষেক ঘটে। ৩ ডিসেম্বর, ২০০২ তারিখে স্বাগতিক বাংলাদেশের বিপক্ষে সিরিজের ৩য় ওডিআইয়ে নির্ধারিত ১০ ওভারে ৩৪ রান দেন ও উদ্বোধনী ব্যাটসম্যান আনোয়ার হোসেনকে আউট করে ওয়েস্ট ইন্ডিজ দলকে ৮৬ রানের জয়ে সহায়ক ভূমিকা পালন করতে সহায়তা করেন।

২০০৬-০৭ মৌসুমে ভারতের বিপক্ষে একদিনে আন্তর্জাতিক সিরিজে ২৭.৫৫ গড়ে নয় উইকেট পান। ফলশ্রুতিতে ২০০৭ সালের ক্রিকেট বিশ্বকাপ খেলার জন্য তাকে দলে রাখা হয়। ২০০৯ সালের শুরুরদিকে ইংল্যান্ডের বিপক্ষে অনুষ্ঠিত টেস্ট সিরিজে ৬৯.৩৩ গড়ে ছয় উইকেট লাভের ন্যায় দূর্বল ক্রীড়াশৈলী প্রদর্শন করেন। এরফলে তাকে দলের বাইরে রাখা হয় ও পরবর্তী গ্রীষ্মে ইংল্যান্ডে অনুষ্ঠিত ফিরতি সিরিজ খেলতে পারেননি।

ব্যাটিংয়ে দূর্বলতা থাকা সত্ত্বেও মাঝে-মধ্যে ব্যাট হাতে স্বীয় সক্ষমতা দেখিয়েছেন ড্যারেন পাওয়েল। হতোদ্যম ইংল্যান্ড বোলারদেরকে একহাত দেখে নেন ও খেলায় জয়ী হয়ে ১-০ ব্যবধানে ক্যারিবীয়দের সিরিজ জয়ে প্রভূতঃ ভূমিকা রাখেন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. শৈশবকাল
titleC. বিতর্কিত ভূমিকা
titleD. আন্তর্জাতিক ক্রিকেট
উত্তর: titleD
একটি সুড়ঙ্গ খননকারী যন্ত্র (টিবিএম) একটি ঢাল (একটি বৃহত ধাতব সিলিন্ডার) এবং পিছনে সহায়তা ব্যবস্থার সমন্বয়ে গঠিত।

একটি ঘুর্ণায়মান খননকারী চাকা ঢালটির সামনের প্রান্তে অবস্থিত। খননকারী চাকার পিছনে একটি কক্ষ রয়েছে, যেখানে খননকৃত মাটি হয় পাতলা সিমেন্টের কাই বা স্লারি (তথাকথিত স্লারি টিবিএম) সঙ্গে মিশ্রিত করা হয় বা ছেড়ে দেওয়া হয় (ভূমি চাপ ভারসাম্য বা ইপিবি ঢাল), টিবিএমের ধরনের উপর নির্ভর করে। মাটির অবস্থার উপর নির্ভর করে টিবিএম ধরন পছন্দ করা হয়। ব্যবস্থাগুলি মাটি (বা মাটির সাথে স্লারির মিশ্রণ) অপসারণের জন্যও উপস্থিত রয়েছে। কক্ষ বা চেম্বারের পিছনে রয়েছে সুড়ঙ্গের সমাপ্ত অংশ দ্বারা সমর্থিত হাইড্রোলিক জ্যাকগুলির একটি সেট, যা টিবিএমকে এগিয়ে চলা জন্য ব্যবহৃত হয়। একবার নির্দিষ্ট দূরত্ব খনন করা হলে (প্রায় ১.৫-২ মিটার (৫-৭ ফুট)), ইরেক্টর ব্যবহার করে একটি নতুন সুড়ঙ্গ রিং নির্মিত হয়। ইরেক্টর একটি ঘূর্ণন ব্যবস্থা, যা পূর্বেই নির্মিত কংক্রিট বিভাগ বা খণ্ডগুলি তুলে নিয়ে তাদের পছন্দসই অবস্থানে স্থাপন করে।

সুড়ঙ্গের সমাপ্ত অংশের ভিতরে, খননকারী ঢালটির পিছনে টিবিএমের বেশ কয়েকটি সমর্থন ব্যবস্থা পাওয়া যায়: ময়লা অপসারণ ব্যবস্থা, প্রযোজ্য ক্ষেত্রে স্লারি পাইপলাইন, নিয়ন্ত্রণ কক্ষ, পূর্বেই নির্মিত কংক্রিট বিভাগ বা খণ্ডগুলি পরিবহনের জন্য রেল ইত্যাদি।

সঠিক অনুচ্ছেদ শিরোনাম কোনটি?
titleA. ম্যানুয়াল শিল্ড টানেলিং
titleB. আস্তরণের উপাদান
titleC. আধুনিক টানেল বোরিং মেশিন
titleD. জাপানে ঢাল
উত্তর: titleC